הזאב שנועד לסבול - JSport-ג'י ספורט
ע"י ארנולד נטייב	 בתאריך יונ 30, 2017
רגע היסטורי במועדון (vfl wolfsburg)
השאלה המתבקשת ביותר הינה היא האם וולפסבורג נחשבת לקבוצת פאר גרמנית או סתם עוד קבוצת אמצע טבלה טיפוסית שמצליחה במקרה להתברג בצמרת הליגה . זאת שאלה קשה כי מצד אחד שנים רבות היא מוצאת את עצמה בצמרת אך מצד שני היא הייתה מרחק נגיעה העונה מהליגה השנייה וזה לא שאין לה שחקנים בעלי איכות, בקבוצה משחקים כוכבים כמו מריו גומז, לואיס גוסטבו, יקוב בלשצ’יקובסקי, מקסימילאין ארנולד וכו’.
הזאב צמא לאליפות (mazzuia)
אז כמו שהתחלתי לספר, את העונה סיימה וולפסבורג במקום ה- 16 מתחת לקו האדום, כאשר הפסידו במחזור האחרון במשחק החשוב ביותר של העונה 2-1 להמבורג שהצילה את עצמה מהמצב הדי מביך הזה, מבחני השארות. אז לאחר שסיימו עם אותם נקודות כמו מיינץ אך הפרש שערים גרוע יותר (34 שערים ו 52 ספיגות) פגשו בשלב המבחנים את איינטרכט בראונשוויג מהמקום השלישי בליגה השנייה. למזלם הרב של הזאבים הם הצליחו לגבור בסיכום שני משחקים בתוצאה 2-0 ולהישאר בליגה.
מי חשב שזה יהיה גורלה של וולפסבורג אי שם כשהם לקחו אליפות ב-2009 וסגנות ב-2015. בנוסף לכך במהלך העונה עזב אותם שחקן משמעותי אל עבר פריז סן ג’רמן, יוליאן דראקסלר שהבין שוולפסבורג זה לא המקום אשר יפרח בו אלה רק תחנת מעבר ואם לא די בכך כעת גם המגן הנהדר שלהם ריקרדו רודריגס מצא את עצמו בארץ המגף חותם במילאנו. למרות הכסף שמרוויח המועדון ממכירות אלו הוא לא מתחזק ומוצא את עצמו מפגר מאחור לעומת יריביו בליגה.
גם כוכב נבחרת גרמניה משחק בקבוצה (t online)
העיר וולפסבורג זוהי עיר בעלת 120 אלף תושבים בלבד אשר הוקמה בשנת 1938 תחת השם “קה – דה –אף שטאדט” (KDF- גוף ממשלתי לתרבות ופנאי בגרמניה הנאצית) בעיקר עבור תעשיות הרכב של חברת פולקסוואגן (פירוש שמה מכונית העם) וזכתה לכינוי “עיר המכוניות של כוח באמצעות שמחה”. במהלך המלחמה נשלחו עובדי כפייה לבנות שם מטוסים וכו’ עבור הצבא הנאצי. באותה שנה הוקמה קבוצת הכדורגל הראשונה בעיר שעתידה להיות וולפסבורג תחת השם “קה – דה – אף ווגאן” קבוצת העובדים של פולקסוואגן. ב-12 לספטמבר 1945 הוקמה רשמית קבוצת הכדורגל וולפסבורג. יש לציין שעד היום בעלות הקבוצה היא בידי חברת פולקסוואגן.
במהלך שנות קיומה וולפסבורג לא הצליחה לזכות בתארים רבים כאשר מרבית הזמן הם ממקמים את עצמם בתור קבוצת אמצע טבלה. בשנת 1995 וולפסבורג הייתה קרובה לתואר הראשון שלהם כאשר העפילו לגמר הגביע הגרמני אך שם הובסו 3-0 בידי בורוסיה מנשנגלדבך. בעונת 08/09 היה נראה שוולפסבורג בדרך הנכונה לשינוי פני ההיסטוריה כאשר זכו באליפות ראשונה ויוצאת דופן. עונה לאחר מכן לא הצליחו לעבור את שלב הבתים של ליגת האלופות אך נשרו לאירופית שם הגיעו עד שלב רבע הגמר אך הפסידו לפולהאם האנגלית. בעונת 14/15 זכו בגביע הגרמני לראשונה והוסיפו תואר שני למגירה כאשר גברו 3-1 על דורטמונד. באותה עונה וולפסבורג סיימה את הליגה במקום השני. בעונת 15/16 התואר השלישי נוסף לארון כאשר זכו בסופרקאפ שבו גברו על באיירן בדו קרב הפנדלים. וולפסבורג גם רשמה את הישג השיא שלה באירופה כאשר הגיע עד שלב רבע הגמר וכמעט ביצעה סנסציה כאשר במשחק הראשון גברו 2-0 על ריאל מדריד אך בגומלין ריאל ידעה איך לעשות את זה נכון וניצחה 3-0. וולפסבורג חוותה העונה שפל שעוד אין כמוהו, עונתה הגרועה אי פעם במסגרת הבונדסליגה כאשר צברה רק 37 נקודות ששלחו אותה למבחנים שם סימנה וי על המטרה ונשארה בליגה.
ציון דרך היסטורי במועדון (vfl wolfsburg)
אז מה בעצם נזכה לראות בעונה הקרובה מהזאבים? קבוצה שמוותרת על עצמה ונאבקת על התחתית או את אותה הקבוצה מ 2015 שטיפסה לצמרת? זו שאלה שאין עליה תשובה כיוון שהקבוצה משחקת כמו הגאות והשפל, פעם למעלה פעם למטה. בואו רק נקווה לדבר אחד, שהעונה תהיה עונה של כדורגל יפה ומהנה לכל המשפחה.